
Οργανισμός διοικητικών υπηρεσιών Γεωπονικού Πανεπι¬ 
στημίου Αθηνών. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α) Του άρθρου 79 παρ. 5 εδάφιο δ' του Ν. 1566/1985 
«Δομή και λειτουργία της πρωτοβάθμιας και δευτεροβάθ¬ 
μιας εκπαίδευσης και άλλες διατάξεις» (Α’ 167). 

β) Του άρθρου 2, παρ. 2 περ. β υποπερίπτωση ν) του Ν. 
2083/92 «Εκσυγχρονισμός της Ανωτάτης Εκπαίδευσης» 
(Α’ 159). 

γ) Του άρθρου 29 Α του Ν. 1558/85 όπως προσετέθη 
με το άρθρο 27 του Ν. 2081/92 (Α’ 154). 

2. Την πρόταση της Συγκλήτου του Γεωπονικού Πανεπι¬ 
στημίου Αθηνών (συνεδρίαση: 191/6.7.1995). 

3. Την αριθμ. 13/1996 απόφαση του Πρωθυπουργού 
και του Υπουργού Εσωτερικών, Δημόσιας Διοίκησης και 
Αποκέντρωσης «Καθορισμός αρμοδιοτήτων του Υφυ¬ 
πουργού Γεωργίου Μωραΐτη» (Β' 137). 

4. Το γεγονός ότι από τις διατάξεις του παρόντος προ- 
καλείται ετησίως δαπάνη ύψους 6.500.000 δρχ. σε βάρος 
του Κρατικού Προϋπολογισμού η οποία θα αντιμετωπισθεί 
από τον Προϋπολογισμό εξόδων του Υπουργείου Εθνικής 
Παιδείας και θρησκευμάτων (Φορέας 19-250 ΚΑΕ 0200 
και 0300) κατανέμεται δε ως ακολούθως: 

α) Στον προϋπολογισμό οικ. έτους 1996 δαπάνη δρ. 
2.090.000 για την καταβολή επιδόματος ευθύνης προϊ¬ 
σταμένων θέσεων η οποία θα καλυφθεί από τις πιστώσεις 
του Φορέα 19.250 (ΚΑΕ 5184). 

β) Από το οικ. έτος 1997 και εφεξής η παραπάνω δα¬ 
πάνη θα προσαυξάνεται ανάλογα με την πλήρωση των κε¬ 
νών θέσεων και υπολογίζεται ότι μέσα στην προσεχή δε¬ 
καετία θα έχει ολοκληρωθεί η πλήρωση των θέσεων αυ¬ 
τών οπότε η συνολική επιβάρυνση θα ανέλθει στο ποσό 
των 70.000.000 δρχ. περίπου. 

5. Την 329/1996 γνωμοδότηση του Συμβουλίου Επι¬ 
κράτειας, με πρόταση των Υπουργών Οικονομικών, Εθνι¬ 


κής Παιδείας και θρησκευμάτων και του Υφυπουργού 
Εσωτερικών, Δημόσιας Διοίκησης και Αποκέντρωσης, 
αποφασίζουμε: 

ΜΕΡΟΣ ΠΡΩΤΟ 
ΔΙΑΡΘΡΩΣΗ - ΑΡΜΟΔΙΟΤΗΤΕΣ 
ΚΕΦΑΛΑΙΟ Α’ 

Βασική Διάρθρωση 
Αρθρο 1 

Γ ενικές διατάξεις 

1) Οι διοικητικές υπηρεσίες του Γεωπονικού Πανεπι¬ 
στημίου Αθηνών διαρθρώνονται στις ακόλουθες οργανι¬ 
κές μονάδες: 

α) Γενική Διεύθυνση Διοικητικών Υπηρεσιών 
β) Διεύθυνση Αξιοποίησης Αγροκτημάτων και Γεωργι¬ 
κών Εγκαταστάσεων 
γ) Διεύθυνση Τεχνικής Υπηρεσίας 
δ) Τμήμα Διεθνών και Δημοσίων Σχέσεων 
ε) Γραμματεία Συγκλήτου 
στ) Γραμματεία Πρυτανικού Συμβουλίου 
ζ) Τμήμα Γραμματείας Λογαριασμού Έρευνας 
η) Τμήμα Μηχανοργάνωσης 

2) Στο Γεωπονικό Πανεπιστήμιο Αθηνών λειτουργεί ως 
αυτοτελής και αποκεντρωμένη Υπηρεσία η Βιβλιοθήκη η 
οποία διέπεται από το άρθρο 7 παρ. 7 του Ν. 1268/1982, 
όπως ισχύει κάθε φορά. 

3) α) Στο Γεωπονικό Πανεπιστήμιο Αθηνών λειτουργεί 
επίσης Νομική Υπηρεσία η οποία είναι αρμόδια για την 
εξυπηρέτηση του στις κάθε μορφής υποθέσεις του, δικα¬ 
στικές ή εξώδικες καθώς και για την καθοδήγηση των Αρ¬ 
χών και των Υπηρεσιών αυτού με γνωμοδοτήσεις και νομι¬ 
κές συμβουλές. Η ιδία υπηρεσία είναι αρμόδια για την πα¬ 
ραλαβή των επιδιδομένων στο Πανεπιστήμιο εγγράφων 
και δικογράφων και την υπογραφή των σχετικών εκθέ¬ 
σεων επιδόσεως. 

β) Οι θέσεις της Νομικής Υπηρεσίας ορίζονται σε: 

Μία (1) θέση Νομικού Συμβούλου και 
Μία (1) θέση Δικηγόρου (Νομικού Συνεργάτη), 
γ) Για τη θέση του Νομικού Συμβούλου προσλαμβάνεται 
δικηγόρος παρ’ Αρείω Πάγω. Ο Νομικός Σύμβουλος προσ¬ 
λαμβάνεται με απόφαση του Πρυτανικού Συμβουλίου με 
σχέση έμμισθης εντολής. Ο Νομικός Σύμβουλος έχει τη 
γενική και ειδική εποπτεία της λειτουργίας της υπηρεσίας 

και της περαχώσεως των κάθε μορφής υποθέσεων της, 
ασκεί το γνωμοδοτικό έργο βοηθούμενος από το δικηγόρο 
και παρίσταται ενώπιον οποιουδήποτε Δικαστηρίου ή Αρ¬ 
χής. 

δ) Για τη θέση του Δικηγόρου προσλαμβάνεται δικηγό¬ 
ρος με οκταετή τουλάχιστον άσκηση του επαγγέλμα¬ 
τος. 

ε) Ο δικηγόρος προσλαμβάνεται με απόφαση του Πρυ- 
τανικού Συμβουλίου με σχέση έμμισθης εντολής. Οι δια¬ 
τάξεις των παρ. 1, 3, 4, 5 και 6 του άρθρου 11 του Ν. 
1649/1986 (Α' 149) εφαρμόζονται αναλόγως για την 
πρόσληψη του δικηγόρου. 

στ) Ο δικηγόρος συνεργάζεται με το Νομικό Σύμβουλο 
επί νομικών θεμάτων και για τον τρόπο διεξαγωγής των 
υποθέσεων και εκπροσωπεί το Πανεπιστήμιο ενώπιον 
όλων των Δικαστηρίων και Αρχών μετά από έγγραφη γε¬ 
νική εντολή του Πρύτανη που έχει θέση πληρεξουσίου ή 
άλλου Διοικητικού Παράγοντα του Ιδρύματος στον οποίο 
έχει μεταβιβαστεί η αρμοδιότητα αυτή του Πρύτανη. 

ζ) Ο δικηγόρος έχει υποχρέωση να παρέχει τις υπηρε¬ 
σίες του και να βρίσκεται στη διάθεση του Πανεπιστημίου 
όλες τις εργάσιμες ημέρες και ώρες λειτουργίας του κα¬ 
θώς και κατά τις ειθισμένες για τους δικηγόρους ώρες ερ¬ 
γασίας και έχουν εφαρμογή και σ’ αυτόν οι διατάξεις του 
Κώδικα των Δικηγόρων. 

ε) Το Νομικό Σύμβουλο όταν απουσιάζει, κωλύεται ή δεν 
υπάρχει αναπληρώνει ο δικηγόρος. 

ΚΕΦΑΛΑΙΟ Β’ 

Άρθρο 2 

Γενική Διεύθυνση Διοικητικών Υπηρεσιών 

Αντικείμενο της Γ ενικής Διεύθυνσης Διοικητικών Υπη¬ 
ρεσιών είναι η προώθηση των διαδικασιών εκσυγχρονι¬ 
σμού των διοικητικών υπηρεσιών του Γεωπονικού Πανεπι¬ 
στημίου Αθηνών μέσα στα πλαίσια στόχων και των αποφά¬ 
σεων των οργάνων διοίκησης του Πανεπιστημίου, ο προ¬ 
γραμματισμός των δραστηριότητων και ο συντονισμός της 
λειτουργίας των Διευθύνσεων: 
α. Διοικητικού 
β. Οικονομικού 

γ. Σπουδών και Φοιτητικής Μέριμνας. 

Άρθρο 3 

Διεύθυνση Διοικητικού 

1. Η Διεύθυνση Διοικητικού διαρθρώνεται στα ακό¬ 
λουθα Τμήματα: 

α. Τμήμα Α' Προσωπικού 
β. Τμήμα Β’ Οργάνωσης και Τεκμηρίωσης 
γ. Τμήμα Γ Πανεπιστημιακών Αρχών και Οργάνων 
δ. Τμήμα Δ’ Διοικητικής Μέριμνας. 

2. Οι αρμοδιότητες της Διεύθυνσης κατανέμονται με¬ 
ταξύ των τμημάτων ως εξής: 

α. Τμήμα Α’ Προσωπικού 

- Ο χειρισμός όλων των θεμάτων που αφορούν στην 
προκήρυξη, διορισμό ή πρόσληψη, εξέλιξη, μονιμοποίηση, 
μετάκληση και εν γένει υπηρεσιακή κατάσταση του προ¬ 
σωπικού του Ιδρύματος κάθε κατηγορίας και με οποιαδή¬ 
ποτε σχέση. 

- Η έκδοση των σχετικών πράξεων και η χορήγηση των 
πάσης φύσεως αδειών. 

- Η έκδοση πιστοποιητικών υπηρεσιακών μεταβολών. 


- θέματα ιατροφαρμακευτικής περίθαλψης. 

- θέματα εφαρμογής πειθαρχικών διατάξεων. 

- θέματα επιμόρφωσης και μετεκπαίδευσης του διοι¬ 
κητικού προσωπικού. 

β. Τμήμα Β' Οργάνωσης και Τεκμηρίωσης 

- Η υποβολή προτάσεων για την κατάρτιση παντός εί¬ 
δους προγραμμάτων που αφορούν στην ανάπτυξη του 
Ιδρύματος σε συνεργασία με τις επιμέρους υπηρεσίες και 
τους λοιπούς φορείς του Ιδρύματος. 

- Η επεξεργασία προτάσεων για την οργάνωση των 
υπηρεσιών του Ιδρύματος και ειδικότερα η ίδρυση, κατάρ¬ 
γηση, μετονομασΐα Τμημάτων, Τομέων, Εργαστηρίων και 
λοιπών μονάδων. 

- Η επεξεργασία στοιχείων για την εκτίμηση των ανα¬ 
γκών του Ιδρύματος σε θέσεις προσωπικού κάθε κατηγο¬ 
ρίας και η μέριμνα για τη σύσταση αυτών. 

- Η υποβολή προτάσεων για τη σύσταση, σύνθεση και 
καθορισμό των αρμοδιοτήτων των κάθε είδους συμβου¬ 
λίων και επιτροπών. 

- Η μέριμνα για τη συγκέντρωση, ταξινόμηση και ανά¬ 
λυση στατιστικών στοιχείων σχετικά με τους φοιτητές, το 
πάσης φύσεως προσωπικό, τα οικονομικά μεγέθη, τον 
εξοπλισμό και τα ερευνητικά προγράμματα, η συστημα¬ 
τική συλλογή των στοιχείων αυτών σε συνεργασία με τις 
καθ’ ύλην αρμόδιες υπηρεσίες, η συγκρότηση αρχείου 
στοιχείων και η τακτική ενημέρωσή του. 

γ. Τμήμα Γ Πανεπιστημιακών Αρχών και Οργάνων 

- Η μέριμνα για την προώθηση των διαδικασιών εκλο¬ 
γής ή υπόδειξης όλων των μελών των μονομελών και συλ¬ 
λογικών οργάνων του Ιδρύματος και ο διορισμός ή η συ¬ 
γκρότηση αυτών. 

- Η διοικητική και γραμματειακή υποστήριξη των πρυ- 
τανικών αρχών, και του προϊσταμένου γραμματείας στην 
άσκηση των καθηκόντων τους και η επιμέλεια της προσω¬ 
πικής τους αλληλογραφίας. 

δ. Τμήμα Δ' Διοικητικής Μέριμνας 

- Η τήρηση του πρωτοκόλλου εισερχόμενης - εξερχό- 
μενης αλληλογραφίας. 

- Η διακίνηση της αλληλογραφίας, η δακτυλογράφηση 
και η αναπαραγωγή εγγράφων και εντύπων. 

- Η διάθεση ενημερωτικών φυλλαδίων και οδηγιών σε 
θέματα που αφορούν το Ίδρυμα. 

- Η βεβαίωση από τον Προϊστάμενο ή το νόμιμο ανα¬ 
πληρωτή του της ακρίβειας αντιγράφων, φωτοαντιγράφων 
ή φωτοτυπιών οποιονδήποτε εγγράφων και γενικά δικαιο- 
λογητικών ύστερα από αντιπαραβολή τους με το επιδει¬ 
κνυόμενο σχετικό πρωτότυπο ή ακριβές αντίγραφο. 

- Η βεβαίωση του γνήσιου της υπογραφής του προσω¬ 
πικού και των πολιτών. 

- Η διοικητική υποστήριξη όλων των Διευθύνσεων και 
Τμημάτων. 

- Η μέριμνα για την κίνηση των οχημάτων του Ιδρύμα¬ 
τος. 

- Ο προγραμματισμός κίνησης των οχημάτων για κά¬ 
λυψη των αναγκών του Ιδρύματος. 

- Η επιμέλεια για την αποκατάσταση των βλαβών και τη 
συντήρηση των οχημάτων. 

- Η μέριμνα για τη φύλαξη και τον καθαρισμό των κτι- 
ριακών εγκαταστάσεων και ακάλυπτων χώρων του Ιδρύμα¬ 
τος. 

- Η μέριμνα για την καλή λειτουργία του τηλεματικού 
δικτύου. 

Άρθρο 4 

Διεύθυνση Οικονομικού 

1. Η Διεύθυνση Οικονομικού διαρθρώνεται στα ακό¬ 
λουθα τμήματα: 

α. Τμήμα Α’ Λογιστηρίου 

β. Τμήμα Β’ Μισθοδοσίας 

γ. Τμήμα Γ Προμηθειών 

2. Οι αρμοδιότητες στης Διεύθυνσης κατανέμονται με¬ 
ταξύ των τμημάτων ως εξής: 

α. Τμήμα Α’ Λογιστηρίου 

- Η κατάρτιση, η έγκριση, η παρακολούθηση και η 
εκτέλεση του προϋπολογισμού του Ειδικού Ταμείου και 
των Δημοσίων Επενδύσεων. 

- Η είσπραξη των εσόδων από επιχορηγήσεις και λοι¬ 
πές πηγές. 

- Η σύνταξη του Ισολογισμού - Απολογισμού. 

- Η συγκέντρωση των δικαιολογητικών, ο έλεγχος νομι¬ 
μότητας και πληρότητας αυτών, η αναγνώριση, η εκκαθά¬ 
ριση και η πληρωμή κάθε δαπάνης. 

- Η έκδοση χρηματικών ενταλμάτων πληρωμής. 

- Η έκδοση χρηματικών ενταλμάτων προπληρωμής και 
η παράδοση αυτών. 

- Η απόδοση των κρατήσεων «υπέρ τρίτων». 

- Η διαχείριση της πάγιας προκαταβολής. 

- Η εκκαθάριση και η πληρωμή φοιτητικών δανείων, 
υποτροφιών, πρακτικής εξάσκησης των φοιτητών και γε¬ 
νικά οικονομικών ενισχύσεων. 

- Η τήρηση των αναγκαίων βιβλίων και στοιχείων. 

β. Τμήμα Β’ Μισθοδοσίας 

- Η μισθοδοσία του πάσης φύσεως προσωπικού (μόνι¬ 
μου, με σχέση εργασίας ιδιωτικού δικαίου, με σύμβαση έρ¬ 
γου) και η τακτοποίηση μισθολογικών μεταβολών αυ¬ 
τού. 

- Η τήρηση μισθολογικού μητρώου. 

- Η έκδοση και η χορήγηση βεβαιώσεων πιστοποιητι¬ 
κών και αντιγράφων που αφορούν στη μισθοδοσία. 

- Η χορήγηση βεβαιώσεων εισοδήματος. 

- Η αναγνώριση - εκκαθάριση και πληρωμή πρόσθετων 
αμοιβών και αποζημιώσεων. 

- Η απόδοση των κρατήσεων «υπέρ τρίτων» και του δη¬ 
μοσίου και η τήρηση των οικείων λογαριασμών. 

- Η τήρηση των αναγκαίων βιβλίων και στοιχείων. 

γ. Τμήμα Γ Προμηθειών 

- Η υλοποίηση του ετήσιου προγράμματος προμηθειών 
κατά τη διαδικασία που ορίζουν οι σχετικές διατάξεις και 
ειδικότερα: Η εισήγηση στα αρμόδια πανεπιστημιακά όρ¬ 
γανα για την έγκριση των δαπανών και την παροχή των 
αναγκαίων εξουσιοδοτήσεων. 

- Η κατάρτιση των διακηρύξεων και η δημοσίευση αυ¬ 
τών στον τύπο. 

- Η συγκρότηση των επιτροπών διεξαγωγής των διαγω¬ 
νισμών και η εισήγηση για τη λήψη των σχετικών αποφά¬ 
σεων. 

- Η εκτέλεση μικροπρομηθειών για τις οποίες δεν 
απαιτείται διαγωνισμός. 

- Η κατάρτιση των συμβάσεων και η παρακολούθηση 
της καλής εκτέλεσής τους. 

- Η συγκέντρωση των δικαιολογητικών των δαπανών, η 
έκδοση των εγκριτικών αποφάσεων και η προώθησή τους 
στο αρμόδιο Τμήμα για την ενταλματοποίησή τους. 

- Η ποσοτική και ποιοτική παραλαβή όλων των προμη¬ 


θειών του Ιδρύματος, η χρέωση στα οικεία βιβλία και η διά¬ 
θεση τους στις επιμέρους υπηρεσίες του Ιδρύματος. 

- Η μέριμνα για την καταστροφή ή εκποίηση του άχρη¬ 
στου υλικού. 

- Η τήρηση των αναγκαίων βιβλίων και στοιχείων και η 
λειτουργία αποθήκης. 

Άρθρο 5 

Διεύθυνση Σπουδών και Φοιτητικής Μέριμνας 

1. Η Διεύθυνση Σπουδών και Φοιτητικής Μέριμνας διαρ¬ 
θρώνεται στα ακόλουθα τμήματα: 

α. Τμήμα Α’ Σπουδών 

β. Τμήμα Β’ Φοιτητικής Μέριμνας 

γ. Τμήμα Γ’ Μεταπτυχιακών Σπουδών 

δ. Γραμματείες Ακαδημαϊκών Τμημάτων (Μία για κάθε 
Τμήμα) 

2. Οι αρμοδιότητες της Διεύθυνσης κατανέμονται με¬ 
ταξύ των τμημάτων και των Γραμματειών ως εξής: 

α. Τμήμα Α’ Σπουδών 

Αντικείμενο του Τμήματος είναι η διοικητική υποστή¬ 
ριξη όλων των ακαδημαϊκών τμημάτων του ιδρύματος για 
την εφαρμογή των προγραμμάτων προπτυχιακών σπου¬ 
δών και ιδίως: 

- Η μέριμνα για τη συγκέντρωση των προγραμμάτων 
και η παρακολούθηση κάθε τροποποίησής τους. 

- Η μέριμνα για το συντονισμό της εκπαιδευτικής δρα¬ 
στηριότητας των τμημάτων ιδιαίτερα σε θέματα που ανα- 
φέρονται στο ωρολόγιο πρόγραμμα και στην πραγματο¬ 
ποίηση των εξετάσεων. 

- Η μέριμνα για την έγκαιρη ετοιμασία της ύλης του 
οδηγού σπουδών σε συνεργασία με τις γραμματείες των 
ακαδημαϊκών τμημάτων. 

- Η μέριμνα για την έκδοση και διάθεση των διδακτικών 
συγγραμμάτων και σημειώσεων, της επιστημονικής και 
διοικητικής επετηρίδας, των ενημερωτικών φυλλαδίων και 
λοιπών εντύπων. Στην αρμοδιότητα αυτή περιλαμβάνονται 
ιδίως: Συγκέντρωση της ύλης, ταξινόμηση και επιμέλεια 
της διόρθωσης αυτών, επιμέλεια σύνταξης πίνακα αποδε¬ 
κτών και τήρηση αρχείου εκδόσεων. 

- Η μελέτη εκπαιδευτικών συστημάτων και προγραμ¬ 
μάτων διδασκαλίας άλλων κρατών η εξαγωγή πορισμάτων 
και η υποβολή σχετικών προτάσεων. 

β. Τμήμα Β’ Φοιτητικής Μέριμνας 

- Η συγκέντρωση και ταξινόμηση όλων των νομοθετη- 
μάτων και αποφάσεων που αναφέρονται σε θέματα φοιτη¬ 
τικής μέριμνας. 

- Η παρακολούθηση της υλοποίησης των αποφάσεων 
της Συγκλήτου και των Πρυτανικών Αρχών στα θέματα 
φοιτητικής μέριμνας όπως εγγραφές, μετεγγραφές και 
κατατακτήριες εξετάσεις, στην απονομή τίτλων, στις φοι¬ 
τητικές εκδρομές στις υποτροφίες, στα δάνεια στις οικο¬ 
νομικές ενισχύσεις, στα θέματα υγειονομικής περίθαλ¬ 
ψης, σίτισης και γενικά των κάθε είδους παροχών προς 
τους προπτυχιακούς φοιτητές. 

γ. Τμήμα Γ’ Μεταπτυχιακών Σπουδών 

- Ο συντονισμός, η επεξεργασία και η προώθηση των 
προτάσεων που αφορούν προγράμματα μεταπτυχιακών 
σπουδών και η διεκπεραίωση κάθε θέματος που σχετίζε¬ 
ται με αυτά σε συνεργασία με τις γραμματείες των ακαδη¬ 
μαϊκών τμημάτων. 

- Μέριμνα για τη δημοσιοποίηση των προγραμμάτων, 
προκήρυξη θέσεων μεταπτυχιακών σπουδαστών, συλλογή 

δικαιολογητικών υποψηφίων, παρακολούθηση προόδου, 
εφαρμογή διαδικασίας απονομής μεταπτυχιακού τίτλου. 

δ. Γραμματείες Ακαδημαϊκών Τμημάτων (μία για κάθε 
τμήμα) 

Αντικείμενο κάθε Γραμματείας είναι η διοικητική και 
γραμματειακή υποστήριξη στο εν γένει εκπαιδευτικό έργο 
του τμήματος και ιδίως: 

- Η μέριμνα για τη λειτουργία και τη γραμματειακή υπο¬ 
στήριξη των συλλογικών οργάνων του τμήματος (Γενική 
Συνέλευση και Διοικητικό Συμβούλιο). 

- Η προώθηση των διαδικασιών για προκήρυξη θέσεων, 
εκλογής και εξέλιξης του Διδακτικού Ερευνητικού Προσω¬ 
πικού καθώς και η προκήρυξη θέσεων, πλήρωση και εξέ¬ 
λιξη του λοιπού προσωπικού του τμήματος. 

- Η προώθηση των διαδικασιών για τη χορήγηση διδα¬ 
κτορικών διατριβών και η τήρηση αρχείου αυτών. 

- Η διεκπεραίωση κάθε οικονομικού θέματος που 
αφορά το τμήμα. 

- Η μέριμνα για την κατάρτιση και προώθηση στη διοί¬ 
κηση του προγράμματος σπουδών, την παρακολούθηση 
του ωρολόγιου προγράμματος και τη διεξαγωγή των εξε¬ 
τάσεων. 

- Η μέριμνα για την αποστολή των στοιχείων έκδοσης 
του οδηγού σπουδών. 

- Η προώθηση των διαδικασιών για την οργάνωση και 
πραγματοποίηση των φοιτητικών εκδρομών. 

- Η μέριμνα για τη διάθεση των συγγραμμάτων στους 
φοιτητές. 

- Η διεκπεραίωση όλων των θεμάτων των σχετικών με 
τις εγγραφές, μετεγγραφές και κατατακτήριες εξετά¬ 
σεις. 

- Η κατάρτιση των καταλόγων συμμετοχής στις εξετά¬ 
σεις, η ενημέρωση των φοιτητικών μητρώων και η επιμέ¬ 
λεια ανακοίνωσης της βαθμολογίας. 

- Η προώθηση των διαδικασιών για την ορκωμοσία των 
φοιτητών. 

- Η χορήγηση των τίτλων σπουδών και των κάθε είδους 
πιστοποιητικών και βεβαιώσεων. 

- Η τήρηση του πρωτοκόλλου και του αρχείου του τμή¬ 
ματος, η διακίνηση της αλληλογραφίας, η δακτυλογρά¬ 
φηση και η αναπαραγωγή εγγράφων και εντύπων. 

- Η βεβαίωση από τον Προϊστάμενο ή το νόμιμο ανα¬ 
πληρωτή του της ακρίβειας των αντιγράφων, φωτοαντι¬ 
γράφων ή φωτοτυπιών οποιωνδήποτε εγγράφων ή δικαιο- 
λογητικών, ύστερα από αντιπαραβολή με το επιδεικνυό¬ 
μενο σχετικό πρωτότυπο ή ακριβές αντίγραφο. 

- Η βεβαίωση του γνήσιου της υπογραφής του προσω¬ 
πικού και των πολιτών. 

Η Γραμματεία κάθε Τμήματος αντιστοιχεί από άποψη 
διοικητικής ιεραρχίας με τμήμα (άρθρο 36 παρ. 1 του Ν. 
2190/1994). 

Αρθρο 6 

Διεύθυνση Αξιοποίησης Αγροκτημάτων και Γεωργικών 
Εγκαταστάσεων 

1. Η Διεύθυνση Αξιοποίησης Αγροκτημάτων και Γεωργι¬ 
κών Εγκαταστάσεων διαρθρώνεται στις ακόλουθες μονά¬ 
δες: 

α. Τμήμα Α’ Γεωργικών Εκμεταλλεύσεων 
β. Τμήμα Β’ Κηποτεχνίας. 

2. Οι αρμοδιότητες της Διεύθυνσης κατανέμονται με¬ 
ταξύ των μονάδων αυτής ως εξής: 


α. Τμήμα Α' Γεωργικών Εκμεταλλεύσεων 

- Η κατάρτιση του ετήσιου γενικού σχέδιου αξιοποίη¬ 
σης των αγροκτημάτων και των Γεωργικών Εγκαταστά¬ 
σεων του Ιδρύματος και η προώθηση του για έγκριση από 
τα αρμόδια συλλογικά όργανα. 

- Η κατάρτιση του προϋπολογισμού δαπανών σε ετήσια 
και μηνιαία βάση. 

- Η μέριμνα για τις εργασίες στα Αγροκτήματα (σπορά, 
λίπανση, ψεκασμός άρδευση και κλάδεμα) τη συντήρηση 
και τις επισκευές στα θερμοκήπια. 

- Η αντιμετώπιση σε συνεργασία με τα αρμόδια εργα¬ 
στήρια των αναφυομένων προβλημάτων ασθενειών, λί¬ 
πανσης και άρδευσης. 

- Η μέριμνα για την προμήθεια των κάθε υλικών ή εφο¬ 
δίων που αφορούν το τμήμα. 

- Η μέριμνα για την περιποίηση του ζωϊκού κεφαλαίου 
του Ιδρύματος. 

- Η μέριμνα για την καλλιέργεια των οπωρώνων, αμπε¬ 
λώνων και θερμοκηπίων. 

- Η παραγωγή πολλαπλασιαστικού υλικού, 
β. Τμήμα Κηποτεχνίας 

- Η ανάπτυξη και συντήρηση του πρασίνου στους χώ¬ 
ρους του Ιδρύματος στην περιοχή του Βοτανικού. 

- Η κατάρτιση προγραμμάτων για το πράσινο. 

- Η μέριμνα για την προμήθεια των απαραιτήτων για το 
πράσινο υλικών. 

- Η μέριμνα για τη φύλαξη και τον καθαρισμό των σχετι¬ 
κών χώρων. 

Άρθρο 7 

Διεύθυνση Τεχνικής Υπηρεσίας 

1. Η Διεύθυνση Τεχνικής Υπηρεσίας διαρθρώνεται στις 
ακόλουθες μονάδες: 

α. Τμήμα Α* Προγραμματισμού - Μελετών 
β. Τμήμα Β’ Κατασκευών - Επισκευών 
γ. Τμήμα Γ Τυπογραφείου 

2. Οι αρμοδιότητες της διεύθυνσης κατανέμονται με¬ 
ταξύ των μονάδων αυτής ως εξής: 

α. Τμήμα Α' Προγραμματισμού - Μελετών 

- Υποβολή προτάσεων για την κατάρτιση των προγραμ¬ 
μάτων που αφορούν τα τεχνικά έργα του Ιδρύματος. 

- Η σύνταξη των αρχιτεκτονικών, στατικών και ηλεκτρο- 
μηχανολογικών μελετών. 

- Η ανάθεση εκπόνησης μελετών σε τρίτους και ο έλεγ¬ 
χος αυτών. 

- Η διακίνηση της αλληλογραφίας που αφορά στα τε¬ 
χνικά έργα. 

- Η μέριμνα για τη διεκπεραίωση όλων των διαδικασιών 
που απαιτούνται για τη διενέργεια των δημοπρασιών και 
την ανάδειξη των αναδόχων εκτέλεσης έργων ή ανάθεσης 
μελετών. 

- Η επίλυση σε συνεργασία με τη νομική υπηρεσία των 
πόσης φύσεως νομικών ζητημάτων που ανακύπτουν κατά 
την εκτέλεση των έργων και μελετών ή κατά τον έλεγχο 
αυτών. 

β. Τμήμα Β’ Κατασκευών - Επισκευών 

- Η υλοποίηση του προγράμματος για την ανέγερση κτι¬ 
ρίων ή τη διαμόρφωση υπαρχόντων. 

- Η προκήρυξη και η διενέργεια των διαγωνισμών για 
την ανάδειξη εργοληπτικών αναδόχων εκτέλεση έργων 
και η κατάρτιση των κατασκευαστικών συμβάσεων. 

- Η τήρηση αρχείου δημοσίων έργων και η επίβλεψη 

των εκτελουμένων έργων, η επιμέτρηση, η έγκριση των 
λογαριασμών, η σύνταξη των συγκριτικών πινάκων των 
πρωτοκόλλων καθορισμού τιμών νέων εργασιών, η παρα¬ 
λαβή των έργων ως και κάθε εργασία που απορρέει από 
την εφαρμογή της σχετικής με το θέμα αυτό νομοθε- 
σίας. 

- Η διαδικασία εκτέλεσης μικρών έργων. 

- Η επισκευή και η ανακαίνιση των κτιριακών εγκατα¬ 
στάσεων, η επισκευή και η συντήρηση των ηλεκτρομηχα- 
νολογικών και υδραυλικών εγκαταστάσεων, καθώς και των 
έργων υποδομής. 

- Η προμήθεια των υλικών που επιβάλλεται μόνο από 
έκτακτες και απρόβλεπτες ανάγκες για την επισκευή και 
συντήρηση του πιο πάνω εξοπλισμού. 

γ. Τμήμα Γ Τυπογραφείου 

Αντικείμενο του Τμήματος Τυπογραφείου είναι η μέρι¬ 
μνα για την εκτύπωση των πάσης φύσεως δημοσιευμάτων 
του ιδρύματος και ιδίως: 

- Η εκτύπωση διδακτικών συγγραμμάτων και σημειώ¬ 
σεων, επετηρίδων, οδηγών σπουδών, διδακτορικών δια¬ 
τριβών του επιστημονικού προσωπικού και των υποτρό¬ 
φων, καθώς και των πάσης φύσεως εντύπων που σχετίζο¬ 
νται με τη λειτουργικότητα του ιδρύματος και την προβολή 
του. 

- Η επιμέλεια των πάσης φύσεως εκδόσεων ώστε να 
παρουσιάζουν άρτια εμφάνιση και η τήρηση μητρώου εκ¬ 
δόσεων. 

- Η προμήθεια και η διαφύλαξη όλων των υλικών που εί¬ 
ναι απαραίτητα για εκτυπωτική δραστηριότητα του τυπο¬ 
γραφείου όπως εκτυπωτικού χάρτου και μεμβρανών. 

- Η μέριμνα για τη συντήρηση του μηχανολογικού εξο¬ 
πλισμού του τυπογραφείου ώστε να εξασφαλίζεται η καλή 
λειτουργικότητά του. 

Άρθρο 8 

Τμήμα Διεθνών και Δημοσίων Σχέσεων 

Αντικείμενο του Τμήματος είναι η καλλιέργεια, ανά¬ 
πτυξη και οργάνωση των διεθνών και δημοσίων σχέσεων 
του Πανεπιστημίου και ιδίως: 

-Η μέριμνα για την υπογραφή διαπανεπιστημιακών 
συμφωνιών, την παρακολούθηση της εφαρμογής και ανά¬ 
πτυξής τους, τη συγκέντρωση και διανομή προγραμμάτων 
επιστημονικών ανταλλαγών καθώς και των προγραμμάτων 
που αναπτύσσονται μέσα στα πλαίσια των Ευρωπαϊκών 
Κοινοτήτων. 

- Η μέριμνα για την προβολή του έργου του Ιδρύματος 
με την παραγωγή εκπομπών, αφιερωμάτων και ενημερω¬ 
τικών εκπομπών και η παρακολούθηση των μέσων ενημέ¬ 
ρωσης για ότι σχόλια αφορούν το ίδρυμα. 

- Η μέριμνα για την οργάνωση και διεξαγωγή τελετών, 
εορτών, συνεδρίων, διαλέξεων και λοιπών εκδηλώσεων. 

- Η μέριμνα για την οργάνωση της φιλοξενίας αλλοδα¬ 
πών επιστημόνων που προσκαλούνται από το ίδρυμα. 

- Ο προγραμματισμός των συναντήσεων, επισκέψεων 
και επαφών των Πρυτανικών Αρχών και του Προϊσταμένου 
Γραμματείας με τις υπηρεσίες του Ιδρύματος, τους διαφό¬ 
ρους φορείς της πολιτείας και το κοινό. 

Άρθρο 9 

Γραμματεία Συγκλήτου και Γραμματεία 
Πρυτανικού Συμβουλίου 

Αντικείμενο της Γραμματείας της Συγκλήτου και της 


Γραμματείας του Πρυτανικού Συμβουλίου είναι η διοικη¬ 
τική και γραμματειακή υποστήριξη στο έργο του αντίστοι¬ 
χου συλλογικού οργάνου και ιδίως: 

- Η μέριμνα για τη συγκέντρωση - επεξεργασία - κατάρ¬ 
τιση - έγκριση και κοινοποίηση των θεμάτων της ημερή¬ 
σιας διάταξης. 

- Η τήρηση του πρακτικού και η κοινοποίηση των σχετι¬ 
κών αποφάσεων στις καθ’ ύλην αρμόδιες υπηρεσίες του 
ιδρύματος για την υλοποίησή τους. 

- Η έκδοση αντιγράφων ή αποσπασμάτων πρακτικού, η 
επικύρωση αυτών και η τήρηση αρχείου πρακτικού. 

Η Γραμματεία της Συγκλήτου και η Γραμματεία του 
Πρυτανικού Συμβουλίου αντιστοιχούν από άποψη διοικητι¬ 
κής ιεραρχίας με τμήματα. 

Άρθρο 10 

Τμήμα Μηχανοργάνωσης 

Αντικείμενο του Τμήματος Μηχανοργάνωσης είναι η 
μηχανογραφική υποστήριξη όλων των υπηρεσιών του 
ιδρύματος και ιδίως: 

- Ο σχεδιασμός της μηχανοργάνωσης των διαφόρων 
υπηρεσιών, ώστε να εξασφαλίζεται η αποτελεσματική λει¬ 
τουργία τους και η υποβολή προτάσεων για την ανάπτυξη 
του σχετικού εξοπλισμού. 

- Η ανάλυση, σχεδίαση, προγραμματισμός, τεκμηρίωση 
και υλοποίηση διοικητικών εφαρμογών για την υποστήριξη 
όλων των υπηρεσιών και παραρτημάτων. 

- Η μέριμνα για την καλή λειτουργία του εξοπλισμού μη¬ 
χανοργάνωσης και την ορθολογική χρησιμοποίησή του. 

- Η ανάπτυξη Πληροφοριακών Συστημάτων και η υπο¬ 
στήριξή τους από τις απαιτούμενες Τράπεζες Πληροφο¬ 
ριών. 

Άρθρο 11 

3. Τμήμα Ε* Γραμματεία Λογαριασμού Έρευνας 

Η Γραμματεία ασκεί τις αρμοδιότητες που προβλέπο- 
νται στην υπουργική απόφαση Β1/819/1988 (Β* 920), 
όπως ισχύει κάθε φορά. 

ΜΕΡΟΣ ΔΕΥΤΕΡΟ 
ΠΡΟΣΩΠΙΚΟ 
ΚΕΦΑΛΑΙΟ Α’ 

ΘΕΣΕΙΣ ΕΙΔΙΚΩΝ ΚΑΤΗΓΟΡΙΩΝ 
Άρθρο 12 

Προϊστάμενος Γ ραμματείας 

Μία (1) θέση Προϊσταμένου Γ ραμματείας ΑΕΙ της κατη¬ 
γορίας των ειδικών θέσεων με βαθμό 2ο. 

Η θέση αυτή διέπεται από τις διατάξεις του άρθρου 4 
του Π.Δ. 388/1983 (Α' 141), όπως ισχύει κάθε φορά. 

ΚΕΦΑΛΑΙΟ Β' 

ΜΟΝΙΜΟ ΠΡΟΣΩΠΙΚΟ 
Άρθρο 13 

Κατηγορίες - Κλάδοι - Βαθμοί 

1. Οι θέσεις του μόνιμου προσωπικού του Γεωπονικού 
Πανεπιστημίου Αθηνών διακρίνονται κατά κατηγορίες και 
κλάδους ως εξής: 

Α. Κλάδοι Πανεπιστημιακής Εκπαίδευσης (ΠΕ) 

α. Κλάδος ΠΕ Διοικητικός - Οικονομικός 
β. Κλάδος ΠΕ Γεωπονικός 

γ. Κλάδος ΠΕ Επιστημονικού Προσωπικού Αγροκτημά¬ 
των (προσωρινός) 
δ. Κλάδος ΠΕ Μηχανικών 
ε. Κλάδος ΠΕ Πληροφορικής 
στ. Κλάδος ΠΕ Φυσικών (προσωρινός) 
ζ. Κλάδος ΠΕ Χημικών (προσωρινός) 
η. Κλάδος ΠΕ Βιολόγων (προσωρινός) 
θ. Κλάδος ΠΕ Γεωλόγων (προσωρινός) 

Β. Κλάδοι Τεχνολογικής Εκπαίδευσης (ΤΕ) 
α. Κλάδος ΤΕ Διοικητικός - Λογιστικός 
β. Κλάδος ΤΕ Τεχνολόγων Γεωπονίας 
γ. Κλάδος ΤΕ Τεχνολογικών Εφαρμογών 
δ. Κλάδος ΤΕ Πληροφορικής 
Γ. Κλάδοι Δευτεροβάθμιας Εκπαίδευσης (ΔΕ) 
α. Κλάδος ΔΕ Διοικητικός - Λογιστικός 
β. Κλάδος ΔΕ Δακτυλογράφων - Στενογράφων 
γ. Κλάδος ΔΕ Τεχνικός 
δ. Κλάδος ΔΕ Γεωργοκτηνοτροφικός 
ε. Κλάδος ΔΕ Γραφικών Τεχνών 
στ. Κλάδος ΔΕ Προσωπικού Ηλεκτρονικών Υπολογι¬ 
στών (Η/Υ) 

ζ. Κλάδος ΔΕ Παρατηρητή Μετεωρολογικών Σταθμών 
(προσωρινός) 

η. Κλάδος ΔΕ Τεχνιτών Εργαστηρίων (προσωρινός) 

Δ. Κλάδοι Υποχρεωτικής Εκπαίδευσης (ΥΕ) 
α. Κλάδος ΥΕ Επιμελητών 
β. Κλάδος ΥΕ Προσωπικού Καθαριότητας 
γ. Κλάδος ΥΕ Φυλάκων - Νυκτοφυλάκων 
δ. Κλάδος ΥΕ Εργατών 

2. Οι θέσεις προσωπικού κατατάσσονται στους προβλε- 
πόμενους από το άρθρο 34 παρ. 1 του Ν. 2190/1994 βαθ¬ 
μούς. 

Άρθρο 14 
θέσεις - Προσόντα 

1. Οι θέσεις του μόνιμου προσωπικού ορίζονται κατά 
Κλάδους ως εξής: 

α. Κλάδος ΠΕ Διοικητικός - Οικονομικός: Δώδεκα (12) 
θέσεις από τις οποίες μία (1) προσωρινή. 

β. Κλάδος ΠΕ Γεωπονικός: Δέκα επτά (17) θέσεις από 
τις οποίες οι δέκα τρεις (13) προσωρινές. 

γ. Κλάδος ΠΕ Επιστημονικού Προσωπικού Αγροκτημά¬ 
των: Τέσσερις (4) θέσεις προσωρινές, 
δ. Κλάδος ΠΕ Μηχανικών: Δύο (2) θέσεις, 
ε. Κλάδος ΠΕ Πληροφορικής: Δύο (2) θέσεις από τις 
οποίες η μία (1) προσωρινή, 
στ. Κλάδος ΠΕ Φυσικών: Μία (1) θέση προσωρινή, 
ζ. Κλάδος ΠΕ Χημικών: Μία (1) θέση προσωρινή, 
η. Κλάδος ΠΕ Βιολόγων: Μία (1) θέση προσωρινή, 
θ. Κλάδος ΠΕ Γεωλόγων: Μία (1) θέση προσωρινή, 
ι. Κλάδος ΤΕ Διοικητικός - Λογιστικός: Τρεις (3) θέσεις, 
ια. Κλάδος ΤΕ Τεχνολόγων Γεωπονίας: Δύο (2) θέσεις, 
ιβ. Κλάδος ΤΕ Τεχνολογικών Εφαρμογών: Μία (1) θέση, 
ιγ. Κλάδος ΤΕ Πληροφορικής: Δύο (2) θέσεις, 
ιδ. Κλάδος ΔΕ Διοικητικός - Λογιστικός: Δέκα τέσσερις 
(14) θέσεις. 

ιε. Κλάδος ΔΕ Δακτυλογράφων - Στενογράφων: Εννέα 
(9) θέσεις. 

ιστ. Κλάδος ΔΕ Τεχνικός: Δέκα πέντε (15) θέσεις από 
τις οποίες τρεις (3) προσωρινές. 


ιζ. Κλάδος ΔΕ Γεωργοκτηνοτροφικής: Είκοσι τρεις (23) 
θέσεις από τις οποίες έξι (6) προσωρινές, 
ιη. Κλάδος ΔΕ Γραφικών Τεχνών: Τρεις (3) θέσεις, 
ιθ. Κλάδος ΔΕ Προσωπικού Ηλεκτρονικών Υπολογιστών 
(Η/Υ): Τρεις (3) θέσεις. 

κ. Κλάδος ΔΕ Παρατηρητή Μετεωρολογικών Σταθμών: 
Μία (1) θέση προσωρινή. 

κα. Κλάδος ΔΕ Τεχνιτών Εργαστηρίων: Τέσσερις (4) θέ¬ 
σεις προσωρινές. 

κβ. Κλάδος ΥΕ Επιμελητών: Οκτώ (8) θέσεις, 
κγ. Κλάδος ΥΕ Προσωπικού Καθαριότητας: Δέκα οκτώ 
(18) θέσεις από τις οποίες τέσσερις (4) προσωρινές. 

κδ. Κλάδος ΥΕ Φυλάκων - Νυκτοφυλάκων: Έξι (6) θέ¬ 
σεις από τις οποίες δύο (2) προσωρινές. 

κε. Κλάδος ΥΕ Εργατών: Μία (1) θέση για κάθε είδους 
χειρονακτικές εργασίες, καθαρισμού σταύλων και περι¬ 
ποίηση ζώων και πτηνών. 

2. Προσόντα διορισμού στον εισαγωγικό βαθμό των 
Κλάδων της προηγούμενης παραγράφου είναι τα κατά πε¬ 
ρίπτωση προβλεπόμενα στο Π.Δ. 194/1988 (Α’ 84) όπως 
ισχύει κάθε φορά. 

3. Οι προσωρινές θέσεις καταργούνται αυτοδικαίως μό¬ 
λις κενωθούν με οποιονδήποτε τρόπο. Από τις θέσεις του 
μόνιμου προσωπικού δεν πληρούνται ισάριθμες με τους 
υπηρετούντες κάθε φορά σε προσωρινές θέσεις μόνιμου 
προσωπικού αντίστοιχης ειδικότητας. 

4. Σε όσους κλάδους περιλαμβάνονται περισσότερες 
από μία ειδικότητες, η ειδικότητα καθορίζεται με την προ¬ 
κήρυξη πλήρωσης των θέσεων. 

ΚΕΦΑΛΑΙΟ Γ 

ΠΡΟΣΩΠΙΚΟ ΙΔΙΩΤΙΚΟΥ ΔΙΚΑΙΟΥ 
Άρθρο 15 

θέσεις με σχέση εργασίας ιδιωτικού δικαίου 

1. Οι προσωρινές θέσεις με σχέση εργασίας ιδιωτικού 
δικαίου αορίστου χρόνου ορίζονται σε εξήντα (60) και δια- 
κρίνονται στις ακόλουθες ειδικότητες: 
α. Δέκα επτά (17) θέσεις ΠΕ Γεωπόνων 
β. Οκτώ (8) θέσεις ΠΕ Διοικητικού - Οικονομικού 
γ. Μία (1) θέση ΠΕ Αναλυτών - Προγραμματιστών 
δ. Μία (1) θέση ΠΕ Βιολόγων 
ε. Μία (1) θέση ΠΕ Γεωλόγων 
στ. Μία (1) θέση ΠΕ Χημικού 
ζ. Μία (1) θέση ΠΕ Ιατρού Φοιτητών 
η. Μία (1) θέση ΤΕ Διοικητικού - Λογιστικού 
θ. Δύο (2) θέσεις ΤΕ Αναλυτή Συστημάτων Η/Υ 
ι. Μία (1) θέση ΤΕ Μηχανικού Συστημάτων Η/Υ 
ια. Μία (1) θέση ΤΕ Τεχνολόγων Τροφίμων 
ιβ. Μία (1) θέση ΔΕ Γραφέων Δακτυλογράφων 
ιγ. Τέσσερις (4) θέσεις ΔΕ Χειριστών Η/Υ 
ιδ. Τρεις (3) θέσεις ΔΕ Δενδροανθοκηπουρών 
ιε. Μία (1) θέση ΔΕ Τυπογράφων 
ιστ. Μία (1) θέση ΔΕ Ελαιοχρωματιστή 
ιζ. Μία (1) θέση ΔΕ Οδηγού αυτοκινήτων 
ιη. Μία (1) θέση ΔΕ Ηλεκτροτεχνίτη - Ψυκτικού Μηχανι¬ 
κού 

ιθ. Πέντε (5) θέσεις ΔΕ Τεχνιτών Εργαστηρίων 
κ. Δύο (2) θέσεις ΔΕ Γεωργοκτηνοτροφικού 

κα. Μία (1) θέση ΥΕ Φυλάκων - Νυκτοφυλάκων 
κβ. Τέσσερις (4) θέσεις ΥΕ Καθαριστριών 
κγ. Μία (1) θέση ΥΕ Εργατών 
Οι παραπάνω θέσεις εκτός από τη θέση ΠΕ Ιατρού των 
Φοιτητών που προβλέπεται από την αριθμ. 46169/ 
28.4.1972 ΥΑ (Β’ 345) καταργούνται όταν για οποιονδή- 
ποτε λόγο οι υπάλληλοι που υπηρετούν σ’ αυτές αποχω¬ 
ρήσουν. 

ΚΕΦΑΛΑΙΟ Δ’ 

ΠΡΟΣΩΠΙΚΟ ΒΙΒΛΙΟΘΗΚΗΣ 
Αρθρο 16 

Κλάδοι - θέσεις 

1. Οι κλάδοι και οι θέσεις της υπηρεσίας Βιβλιοθήκης 
του Γεωπονικού Πανεπιστημίου Αθηνών ορίζονται ως 
εξής: 

α. Κλάδος ΠΕ Βιβλιοθηκονόμων: 

β. Κλάδος ΤΕ Βιβλιοθηκονόμων: Μία (1) θέση 

γ. ΔΕ Βιβλιοθηκάριων: Πέντε (5) θέσεις 

2. Προσόντα διορισμού στον εισαγωγικό βαθμό των θέ¬ 
σεων της προηγούμενης παραγράφου είναι τα οριζόμενα 
στο Π.Δ. 194/1988 (Α’ 84), όπως ισχύει κάθε φορά. 

ΚΕΦΑΛΑΙΟ Ε’ 

ΠΡΟΪΣΤΑΜΕΝΟΙ ΥΠΗΡΕΣΙΩΝ - ΑΝΑΠΛΗΡΩΣΗ - 
ΚΑΤΑΝΟΜΗ - ΤΟΠΟΘΕΤΗΣΗ 

Άρθρο 17 

Προϊστάμενοι Οργανικών Μονάδων 

1 - Των υπηρεσιών του Γεωπονικού Πανεπιστημίου Αθη¬ 
νών προΐσταται ο Προϊστάμενος Γραμματείας σύμφωνα με 
τις διατάξεις του άρθρου 4 του Π.Δ. 388/1983 όπως 
ισχύει κάθε φορά. 

2. Οι προϊστάμενοι των οργανικών διοικητικών μονάδων 
του Γεωπονικού Πανεπιστημίου Αθηνών ορίζονται σύμ¬ 
φωνα με τις διατάξεις του Ν. 1586/1986 (Α’ 37) όπως 
αντικαταστάθηκε με το άρθρο 36 παρ. 19 του Ν. 2190/94 
(Α’ 28). Οι κλάδοι για την επιλογή των προϊσταμένων ορί¬ 
ζονται ως ακολούθως: 

α. Της Γενικής Διεύθυνσης υπάλληλος του κλάδου ΠΕ 
Διοικητικού Οικονομικού, ο οποίος επιλέγεται από τη Σύ¬ 
γκλητο του Ιδρύματος αυτού σύμφωνα με τις διατάξεις του 
άρθρου 2 παρ. 2β (XIV) του Ν. 2083/1992. 

β. Των Διευθύνσεων Διοικητικού, Οικονομικού, Σπου¬ 
δών της <£ τητικής Μέριμνας και του Τμήματος Διεθνών 
και Δημοσ.ων Σχέσεων υπάλληλοι των Κλάδων ΠΕ Διοικη¬ 
τικού - Οικονομικού ή ΤΕ Διοικητικού - Λογιστικού. 

γ. Της Διεύθυνσης Αξιοποίησης Αγροκτημάτων και Γε¬ 
ωργικών Εγκαταστάσεων υπάλληλος των κλάδων ΠΕ Γεω¬ 
πονικού ή ΠΕ Επιστημονικού Προσωπικού Αγροκτημά¬ 
των. 

δ. Της Διεύθυνσης Τεχνικής Υπηρεσίας υπάλληλος του 
κλάδου ΠΕ Μηχανικών. 

ε. Των Τμημάτων: Προσωπικού, Οργάνωσης και Τεκμη¬ 
ρίωσης, Πανεπιστημιακών Αρχών και Οργάνων, Διοικητι¬ 
κής Μέριμνας, Γ ραμματείας Λογαριασμού Έρευνας, Λογι¬ 
στηρίου, Μισθοδοσίας, Προμηθειών, Σπουδών, Φοιτητι¬ 
κής Μέριμνας, Μεταπτυχιακών Σπουδών, Γραμματειών 
Ακαδημαϊκών Τμημάτων και των Γραμματειών Συγκλήτου 


και του Πρυτανικού Συμβουλίου υπάλληλοι των κλάδων ΠΕ 
Διοικητικού - Οικονομικού ή ΤΕ Διοικητικού - Λογιστικού ή 
ΔΕ Διοικητικού - Λογιστικού. 

στ. Του Τμήματος Γεωργικών Εκμεταλλεύσεων υπάλ¬ 
ληλοι των Κλάδων ΠΕ Γεωπονικού ή ΠΕ Επιστημονικού 
Προσωπικού Αγροκτημάτων ή ΤΕ Τεχνολόγων Γεωπονίας 
και του Τμήματος Κηποτεχνίας υπάλληλοι των Κλάδων ΠΕ 
Γεωπονικού ή ΤΕ Τεχνολόγων Γεωπονίας ή ΔΕ Γεωργο- 
κτηνοτροφικού. 

ζ. Του Τμήματος Προγραμματισμού-Μελετών υπάλλη¬ 
λοι των Κλάδων ΠΕ Μηχανικών ή ΤΕ Τεχνολογικών Εφαρ¬ 
μογών και του Τμήματος Κατασκευών - Επισκευών υπάλ¬ 
ληλοι των κλάδων ΠΕ Μηχανικών ή ΤΕ Τεχνολογικών 
Εφαρμογών ή ΔΕ Τεχνικού. 

η. Του Τμήματος Μηχανοργάνωσης υπάλληλος του κλά¬ 
δου ΠΕ Πληροφορικής και εν ελλείψει αυτού ΤΕ Πληρο¬ 
φορικής ή ΔΕ Προσωπικού Ηλεκτρονικών Υπολογιστών. 

θ. Του Τμήματος Τυπογραφείου, υπάλληλος του κλά¬ 
δου ΔΕ Γραφικών Τεχνών. 

Άρθρο 18 

Προϊστάμενος της Υπηρεσίας Βιβλιοθήκης 

Της Υπηρεσίας Βιβλιοθήκης, η οποία αντιστοιχεί με 
Διεύθυνση μέχρι να οργανωθεί, σύμφωνα με την παρ. 2 
του άρθρου 1, του παρόντος προΐσταται υπάλληλος του 
κλάδου ΠΕ Βιβλιοθηκονόμων ή ΤΕ Βιβλιοθηκονόμων. 

Άρθρο 19 
Αναπλήρωση 

Οι προϊστάμενοι των οργανικών μονάδων όταν απουσιά¬ 
ζουν, κωλύονται ή δεν υπάρχουν, αναπληρώνονται σύμ¬ 
φωνα με τη διαδικασία που ορίζουν οι διατάξεις του άρ¬ 
θρου 13 του Ν. 1586/1986 όπως αντικαταστάθηκε με το 
άρθρο 36 παρ. 19 του Ν. 2190/94. 

Άρθρο 20 

Κατανομή - Τοποθέτηση 

Η κατανομή του διοικητικού προσωπικού τα καθήκοντα 
και κάθε άλλη σχετική λεπτομέρεια καθορίζονται με τον 
εσωτερικό κανονισμό λειτουργίας του Ιδρύματος, σύμ¬ 
φωνα με τις διατάξεις των άρθρων 3 παρ. 3 του Ν. 1268/ 

1982, 48 παρ. 12 του Ν. 1404/1983 του άρθρου 5 του Ν. 
2083/1992 και του άρθρου 2 παρ. 2 περίπτ. β υποπερί¬ 
πτωση ν) του Ν. 2083/1992. 

ΜΕΡΟΣ ΤΡΙΤΟ 
ΜΕΤΑΒΑΤΙΚΕΣ ΔΙΑΤΑΞΕΙΣ 

Άρθρο 21 

Κατάταξη Προσωπικού 

1. Οι κατά τη δημοσίευση του παρόντος υπηρετούντες 
μόνιμοι υπάλληλοι του Γεωπονικού Πανεπιστημίου Αθη¬ 
νών συμπεριλαμβανομένων και όσων υπηρετούν σε προ¬ 
σωρινές θέσεις κατατάσσονται αυτοδικαίως σε ομοιόβαθ- 
μες θέσεις στους προβλεπόμενους από τον παρόντα ορ¬ 
γανισμό αντίστοιχους κλάδους. 

2. Στις προσωρινές θέσεις προσωπικού με σύμβαση ερ¬ 
γασίας αορίστου χρόνου του άρθρου 13 κατατάσσονται οι 

υπάλληοι που ήδη υπηρετούν με τέτοια σχέση κατά τις 
διατάξεις του Ν. 1476/1986 και άλλων διατάξεων. 

3. Για την κατάταξη των υπαλλήλων εκδίδεται διαπιστω- 
τική πράξη του Πρύτανη η οποία κοινοποιείται στους εν- 
διαφερόμενους υπαλλήλους. 

Άρθρο 22 

Καταργούμενες διατάξεις 

Κάθε γενική ή ειδική διάταξη που αντίκειται στις διατά¬ 
ξεις του παρόντος ή ρυθμίζει διαφορετικά τα θέματα που 
περιλαμβάνονται σ' αυτόν καταργείται από της ισχύος του. 

Στον Υπουργό Εθνικής Παιδείας και θρησκευμάτων 


αναθέτουμε τη δημοσίευση και εκτέλεση του παρόντος 
Διατάγματος. 

Αθήνα, 26 Αυγούστου 1996 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

